Flere farlige arbejdspladser afsløret under razzia i Nordjylland

Livsfarlige arbejdsforhold fik torsdag efter en razzia Arbejdstilsynet til at lukke flere arbejdspladser i Nordjylland. - På cirka hver tredje af de besøgte arbejdspladser var den helt gal, fortæller tilsynschef for Arbejdstilsynet i Midt- og Nordjylland, Gitte Møller Jensen. Til nordjyske.dk siger hun: Flere steder arbejdede folk i fire-fem meters højde - uden sikring. Flere steder var forholdene så elendige, at Arbejdstilsynet direkte frygter for dødsulykker. Antallet af ulykker på byggearbejdspladser er på blot fem år steget med 20 procent. Derfor iværtsatte Arbejdstilsynet i dag en større landsdækkende kontrolaktion.